
          REPUBLIKA HRVATSKA
PRIMORSKO-GORANSKA ŽUPANIJA
             GRAD MALI LOŠINJ  
                 Gradonačelnik                
   
KLASA: 611-04/26-01/06
UR.BROJ: 2170-10-01-26-3
Mali Lošinj, 30. rujna 2026. g.

Na temelju članka 7. Zakona o kulturnim vijećima i financiranju javnih potreba u kulturi (Narodne novine broj 83/22) te Programa javnih potreba u kulturi Grada Mali Lošinj za 2027. godinu (Službene novine Grada Mali Lošinj 5/26) Grad Mali Lošinj objavljuje 
           J A V N I  P O Z I V 
           za financiranje javnih potreba u kulturi Grada Mali Lošinj u 2027. godini

I. 
Sredstva iz Proračuna Grada Mali Lošinj osigurana za financiranje javnih potreba u kulturi namijenjena su potpori programima i projektima, aktivnostima i manifestacijama u kulturi od interesa za Grad Mali Lošinj, a dodjeljuju se na temelju provedenog javnog poziva (u daljnjem tekstu: Javni poziv) koji se objavljuje na mrežnoj stranici Grada Malog Lošinja.
Javnim pozivom definiraju se područja javnih potreba u kulturi, prioriteti i ciljevi, postupak dodjele financijskih sredstava, uvjeti i kriteriji za dodjelu financijskih sredstava, način prijave, rokovi, postupak objave rezultata, postupak podnošenja prigovora, postupanje s prijavama nakon provedbe Javnog poziva, postupak ugovaranja odobrenih sredstava, način korištenja odobrenih sredstava, način izvještavanja te praćenja korištenja sredstava sukladno Zakonu o kulturnim vijećima i financiranju javnih potreba u kulturi.

II. 	

[bookmark: _Hlk146883270]Na ovaj Javni poziv mogu se prijaviti umjetničke organizacije, udruge i druge neprofitne organizacije, samostalni umjetnici i druge fizičke osobe u sljedećim djelatnostima i područjima:
· kulturno-umjetnički amaterizam (glazbeni i folklorni),
· glazbene, glazbeno-scenske i scenske umjetnosti,
· vizualne umjetnosti i nove medijske kulture,
· književnost i izdavaštvo,
· valorizacija i prezentacija povijesnog, kulturno-umjetničkog, folklornog i etnografskog nasljeđa,
· redovna djelatnost udruga u kulturi.
Na ovaj Javni poziv, svaki prijavitelj može prijaviti jedan program/projekt/manifestaciju.
Ukupna planirana vrijednost Javnog poziva iznosi 85.000,00 Eura (slovima: osamdesetpettisućaeurainulacenti).

III. 

U procesu vrednovanja prijavljenih programa i projekata posebna pozornost bit će posvećena ispunjavanju prioriteta i ciljeva kulturnog razvitka Grada Malog Lošinja: razini kvalitete i stručne utemeljenosti, uključenosti lokalne zajednice, ekonomičnosti te kontinuitetu i uspješnosti u djelovanju predlagatelja programa i projekata.
 
IV. 

Stručno povjerenstvo vrednuje i ocjenjuje programe i projekte prijavljene na ovaj Javni poziv slijedeći opće prioritete i ciljeve Javnog poziva, kao i specifičnosti svakog područja umjetničkog i kulturnog djelovanja.
Na temelju prijedloga Povjerenstva, gradonačelnica Grada Malog Lošinja donosi odluku o dodjeli financijskih sredstava.
Odluka o dodjeli financijskih sredstava donosi se najkasnije u roku od 90 dana od dana donošenja Proračuna Grada Malog Lošinja.
Odluka o dodjeli financijskih sredstava s popisom odobrenih i odbijenih programa objavljuje se na mrežnoj stranici Grada Malog Lošinja.

V. 

Pri stručnom vrednovanju podnesenih prijava za financiranje javnih potreba u kulturi primjenjuju se sljedeći temeljni kriteriji:
· kvaliteta ponuđenog programa ili projekta,
· značaj programa za očuvanje kulturne i povijesne baštine te kulturnog i kulturalnog identiteta Grada Malog Lošinja
· inovativnost projekta ili programa u sadržajnom i koncepcijskom smislu,
· ekonomičnost, kontinuitet i održivost projekta ili programa,
· promicanje programa za djecu i mlade te njihovo uključivanje u programske i projektne aktivnosti,
· udio sufinanciranja ponuđenog programa ili projekta iz drugih izvora financiranja,
· promicanje međunarodne kulturne suradnje.
 
VI.

Prijave za financiranje javnih potreba u kulturi podnose se na odgovarajućim obrascima koji su dostupni na mrežnoj stranici Grada Malog Lošinja.
Za svaki pojedini program ili projekt prijavitelj podnosi zasebnu prijavu s propisanom dokumentacijom.
Prijava sadržava:
1. popunjen i ovjeren Obrazac prijave (Obrazac opisa programa i Obrazac proračuna programa),
2. Izjavu o nepostojanju dvostrukog financiranja,
3. Obrazac izjave o partnerstvu (ako je primjenjivo – svi partneri trebaju potpisati i ovjeriti obrazac),
4.  Obrazac životopisa voditelja programa/projekta/manifestacije,
5. Obrazac izjave voditelja aktivnosti da su upoznati sa sadržajem provedbe,
6. Obrazac izjave o nekažnjavanju da se ne vodi kazneni postupak protiv osobe ovlaštene za zastupanje prijavitelja ili voditelja programa odnosno obrazac izjave o suglasnosti za uvid u kaznenu evidenciju osobe ovlaštene za zastupanje ili voditelja programa,
7.  Obrazac izjave o točnosti i istinitosti podataka,
8.  Vlastoručno potpisanu i ovjerenu izjavu ovlaštene osobe koliko članova umjetnička organizacija/udruga u kulturi (brojčano) ima s prebivalištem na području Grada Mali Lošinj te koliko umjetnička organizacija/udruga u kulturi sveukupno ima članova,
9. Vlastoručno potpisanu i ovjerenu izjavu ovlaštene osobe o tome da Prijavitelj nema dugovanja prema Gradu Mali Lošinj,
10. Obrasce za izvještavanje: obrazac opisnog izvještaja i obrazac financijskog izvještaja.

Od dokumentacije je također potrebno dostaviti:
1. Dokaz da je prijavitelj upisan u Registar udruga ili drugi odgovarajući registar (preslika iz nadležnog registra),
2. Dokaz da je prijavitelj upisan u Registar neprofitnih organizacija,
3. Ukoliko je projekt/program/manifestacija usmjeren na djecu kao korisnike, potrebno je dostaviti i uvjerenje nadležnog suda da se ne vodi kazneni postupak protiv voditelja programa/projekta/manifestacije odnosno za osobe koje će kroz provedbu projektnih aktivnosti biti u kontaktu s djecom (ne starije od 6 mjeseci),
4. Prijavitelji kojima je sjedište izvan Grada Mali Lošinj moraju uz prijavu predati i spisak korisnika s područja Grada Mali Lošinj i opis njihovih aktivnosti na području Grada Mali Lošinj,
5. Ukoliko prijavitelji nisu podnijeli opisni i financijski izvještaj za 2025. godinu za sredstva koja su dobili za provedbu svojih programa/projekata/manifestacija od Grada Mali Lošinj to trebaju učiniti prilikom prijave na Javni poziv za 2026. godinu. Obrasci za izvještavanje sastavni su dio natječajne dokumentacije.


Prijave se podnose u razdoblju od 30. rujna 2026. do 15. siječnja 2027. godine, najkasnije do 15.00 sati.
Prijavu, obvezne obrasce i propisanu dokumentaciju prijave potrebno je dostaviti Gradu Mali Lošinj, u pisarnici Grada, Riva lošinjskih kapetana 7 (I. kat, soba 9) ili u elektroničkom obliku dostavom skeniranih dokumenata na adresu: ana.tomino@mali-losinj.hr ili pisarnica@mali-losinj.hr.
Prijave koje ne ispunjavaju tražene uvjete sukladno tekstu Javnog poziva i Uputa za predlagatelje, koje nisu dostavljene na odgovarajućim obrascima u navedenom roku, kojima nedostaje neki od obveznih priloga, neće se razmatrati niti uvrstiti u financiranje javnih potreba u kulturi Grada Malog Lošinja za 2027. godinu.
Upute za predlagatelje sastavni su dio ovog Javnog poziva i dostupne su na mrežnoj stranici Grada Malog Lošinja.

VII. 

Prigovor protiv odluke o dodjeli financijskih sredstava podnosi se Gradu Mali Lošinj sukladno članku 28. Zakona o kulturnim vijećima i financiranju javnih potreba u kulturi.
Datum do kojeg se može podnijeti prigovor objavljuje se zajedno s Odlukom o dodjeli financijskih sredstava na mrežnoj stranici Grada Mali Lošinja.
O prigovoru odlučuje Gradonačelnik u roku od 30 (trideset) dana od dana podnošenja prigovora. 
VIII. 

Svi dokumenti vezani uz prijave za financiranje javnih potreba u kulturi biti će odloženi i čuvani u sukladno posebnom propisu te se ne vraćaju predlagateljima.

IX. 

S predlagateljem programa i/ili projekta kojem su odobrena financijska sredstva na temelju Odluke o dodjeli sredstava, Grad Mali Lošinj sklapa ugovor o financiranju koji dostavlja predlagatelju kao korisniku financijskih sredstava.
Ugovor o financiranju sadrži iznos odobrenih financijskih sredstava za projekt ili program, rokove isplate odobrenih sredstava te obveze davatelja i obveze korisnika financijskih sredstava.

X. 

Odobrena sredstva moraju se koristiti namjenski, uz poštovanje ugovorenih rokova izvršenja programa, projekta ili aktivnosti te ugovorenih rokova dostave završnog izvješća.
Završno programsko i financijsko izvješće izrađuje se na propisanom Obrascu izvješća o izvršenom programu u 2027. godini.
Grad Mali Lošinj zadržava pravo izmjene uvjeta i kriterija utvrđenih ugovorom u slučaju nastupanja izvanrednih okolnosti o čemu će uz obrazloženje pravodobno obavijestiti korisnike sredstava.
Ako korisnik sredstava nenamjenski koristi sredstva, ne izvrši program ili ne podnese propisana izvješća, dužan je vratiti primljena sredstva zajedno sa zakonskim zateznim kamatama obračunatim od dana primitka sredstava.


GRADONAČELNICA
  Ana Kučić, mag.oec.

Dostaviti:
1. Oglasna ploča/mrežne stranica Grada Mali Lošinj
2. Evidencija – ovdje
3. Pismohrana - ovdje

